RESOLUCIÓN do 29 de abril de 2008 pola que se convocan xornadas sobre a administración local e a xestión da seguranza pública.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 12/05/2008

A Consellería de Presidencia, Administracións Públicas e Xustiza, a través da Academia Galega de Seguridade Pública (Agasp), en colaboración coa Dirección Xeral de Administración Local, vai desenvolver, de xeito descentralizado, unhas xornadas sobre a administración local e a xestión da seguranza pública, que deberá desenvolverse conforme as seguintes bases:
Obxectivos.
-Dar a coñecer aos cargos electos e ao persoal das administracións locais a situación actual, tanto desde o punto de vista normativo como de organización operativa, dos servizos de seguranza e emerxencia en Galicia.
-Aclarar determinadas cuestións que poidan suscitar o interese dos cargos electos e do persoal das administracións locais, no eido da coordinación e xestión da seguranza e das emerxencias.
Destinatarios.
Persoal das corporacións locais e cargos electos.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas estará limitado á capacidade do local.
Inscricións fóra de prazo: só se admitirán se quedaren prazas baleiras, coa condición de que se cumpran os requisitos xerais antes indicados.
Solicitudes.
1. O persoal que desexe participar nestas xornadas deberá cubrir a solicitude que figura na páxina web
http://agasp.xunta.es
, ou enviar cuberta á máquina ou con letra moi clara, a instancia que figura no anexo.
2. O prazo para a presentación de instancias rematará 48 horas antes da realización das xornadas convocadas.
3. As instancias deberán enviarse á sede da Academia Galega de Seguridade Pública: avenida da Cultura, s/n, 36680 A Estrada (fax: 886 20 61 22), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Lugar, datas e horario.
As xornadas desenvolveranse de xeito descentralizado nos seguintes lugares e datas, en horario das 9.00 ás 14.00 horas:
1. Ames: 6 de xuño de 2008.
Lugar: Casa da Cultura (Bertamiráns). Praza de Chavián, s/n.
2. Viveiro: 13 de xuño de 2008.
Lugar: Teatro Pastor Díaz. R/ Constanza de Castro, nº 19.
3. Verín: 20 de xuño de 2008.
Lugar: Aula da Cultura. Irmáns La Salle, s/n
4. Cangas: 27 de xuño de 2008.
Lugar: salón de plenos do concello. Avenida de Castelao, s/n
Contido.
-Competencias das entidades locais na xestión das emerxencias. Os servizos de emerxencia en Galicia.
-O desenvolvemento normativo e a materialización da Lei de emerxencias de Galicia. A coordinación dos medios humanos e materiais das emerxencias na comunidade galega.
-Desenvolvemento normativo da Lei de coordinación de policías locais.
-Competencias das entidades locais en materia de policía e seguranza e coordinación con outros corpos de seguranza.
Relación de admitidos.
A relación de admitidos farase pública na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 10/17/18/24.
Certificado de asistencia.
Ao final das xornadas entregarase un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade Pública ou a Dirección Xeral de Administración Local poderán modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 29 de abril de 2008.
P.S. (Disposición primeira da Orde do 31 de xaneiro de 2008, DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "09000D013P037.PDF"